# Mennyi idő alatt bomlanak le az általunk használt anyagok a környezetben?

Tudod, hogy a  hétköznapokban használt anyagok, termékek mennyi idő alatt bomlanak le a környezetünkben, miután kidobásra kerültek? Napjainkban egyre többet hallunk a médiában a **környezettudatosságról**, hogy minél több “szemetet” hasznosítsunk újra, **szelektáljuk a hulladékot**. Az üvegnek 1-2 millió év, a műanyag szatyornak 200-1000 év, az eldobható pelenkának pedig 550 év a lebomlási ideje. Látva az adatokat szükséges elgondolkodni az egyes anyagok újrahasznosítási lehetőségén, hiszen annyi mindent megteszünk a Földünkért, ugyanakkor sokat ártunk is, ezért fontos lenne ezen a téren tudatosabban odafigyelni. Reméljük, hogy az alábbi lista sokaknak segít megérteni az újrahasznosítás és a **környezettudatos élet** elfogadásának és alkalmazásának fontosságát.



|  |  |
| --- | --- |
| **Műanyag szatyrok** | **200-1000 év** |
| **Horgászzsinór, damil** | 600 év |
| **Eldobható pelenka** | 550 év |
| **Műanyag palack** | **450 év** |
| **Alumínium konzervdoboz** | 200-500 év(újrahasznosítással kb. 6 héten belül új doboz készülhet belőle!) |
| **Gumi csizma** | 50-80 év |
| **Habosított műanyag pohár** | 50 év |
| **Ónozott acél konzervdoboz** | 50 év |
| **Bőr cipő** | 25-40 év |
| **Cigaretta csikk** | 10-12 év |
| **Tejes doboz** | 5 év |
| **Gyapjú zokni** | 1-5 év |
| **Furnér lemez** | 1-3 év |
| **Pamut kesztyű** | 3 hónap |
| **Karton papír** | 2 hónap |
| **Újságpapír** | 1,5 hónap |
| **Papír táska (papírszatyor** | 1 hónap |
| **Papír törlőkendő** | 2-4 hét |

|  |  |
| --- | --- |
| **Narancshéj** | 6 hónap |
| **Almamag** | 2 hónap |
| **Banánhéj** | 3-4 hét |

<http://www.erdekesvilag.hu/mennyi-ido-alatt-bomlanak-le-az-altalunk-hasznalt-anyagok-a-kornyezetben/>

Közismert tény, hogy Magyarországon a hulladékok kb. fele csomagolóanyag. Túl sok csomagolt terméket vásárolunk, és túl sok rétegű csomagolást használunk.

De van olyan termék is, amit nem is szükséges becsomagolni. Pl. a zöldséget, gyümölcsöt jobb, ha darabonként vesszük és nem kilós csomagban. Árban persze legtöbbször jobban megéri a kilós csomag, de ottmarad a csomagolóanyag. (Még jó,  ha csak hálóban van az alma, répa, hagyma, és nem nejlonban…)  Persze a fagyasztott árut pl. be kell csomagolni, de azt is elég egy rétegben.

Általában a műanyag csomagolás a legrosszabb, mert azt lehet a legkevésbé újra használni, az bomlik le leglassabban a környezetben, és annak a gyártása kerül a legtöbb energiába és szennyezésbe, mégis egyre inkább terjed, mert egyszerű használni, mindenféle termék formájára igazítható, olcsó és megvédi a terméket a külvilágtól. Mégis kerüljük, ha lehet, mert a műanyagokkal a természet nem tud mit kezdeni, sokat ártunk a környezetnek, ha műanyag tárgyakat vagy műanyagba csomagolt termékeket veszünk.A csomagolásnál tehát fontos szempont, hogy minél kevesebb réteg legyen, minél többször használjuk újra, és lehetőleg ne műanyag legyen. Így ártunk legkevesebbet a környezetnek. És erre hívja fel a figyelmet minden évben a csomagolásmentes világnap.

<https://felsofokon.hu/kornyezetvedelem/csomagolasmentes-vilagnap/>

További cikk a témában:

<http://www.origo.hu/gazdasag/20180528-europai-unio-brusszel-szigoru-szabalyozas-muanyaghulladek.html>